

|  |  |
| --- | --- |
| **ДО**  **Г-ЖА ЛОЗАНА ВАСИЛЕВА**  **ЗАМЕСТНИК-МИНИСТЪР НА ЗЕМЕДЕЛИЕТО, ХРАНИТЕ И ГОРИТЕ И РЪКОВОДИТЕЛ НА**  **УПРАВЛЯВАЩИЯ ОРГАН НА**  **ПРСР 2014-2020**  **Д-Р ЛОЗАНА ВАСИЛЕВА** | **ОДОБРИЛ:** |

**Д О К Л А Д**

**от Елена Иванова – Директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на насоки за кандидатстване по процедура чрез подбор по подмярка 7.3. „Широколентова инфраструктура, включително нейното създаване, подобрение и разширяване, пасивна широколентова инфраструктура и мерки за достъп до решения чрез широколентова инфраструктура и електронно правителство“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г.* |

**УВАЖАЕМА ГОСПОЖО ЗАМЕСТНИК-МИНИСТЪР,**

На основание чл. 26 от Закона за управление на средствата от Европейските структурни и инвестиционни фондове (ЗУСЕСИФ), Ви представям за одобрение заповед за утвърждаване на насоки за кандидатстване по процедура чрез подбор по подмярка 7.3. „Широколентова инфраструктура, включително нейното създаване, подобрение и разширяване, пасивна широколентова инфраструктура и мерки за достъп до решения чрез широколентова инфраструктура и електронно правителство“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г. (ПРСР 2014 – 2020 г.).

ПРСР 2014 – 2020 г. е основният стратегически документ за прилагане на Втори стълб на Общата селскостопанска политика в България за периода 2014-2020 г. Като инструмент на Втори стълб, ПРСР 2014 – 2020 г. е насочена към постигане на трите основни цели на ОСП:

* *Първа цел: Повишаване на конкурентоспособността и балансирано развитие на селското и горското стопанство и преработваща промишленост;*
* *Втора цел: Опазване на екосистемите и устойчиво управление, използване на природните ресурси в земеделието, горското стопанство и хранителната промишленост, предотвратяване на климатичните промени и приспособяване към тях;*
* *Трета цел: Социално-икономическо развитие на селските райони, осигуряващо нови работни места, намаляване на бедността, социално включване и по-добро качество на живот.*

Подмярка 7.3. „Широколентова инфраструктура, включително нейното създаване, подобрение и разширяване, пасивна широколентова инфраструктура и мерки за достъп до решения чрез широколентова инфраструктура и електронно правителство“ има за цел да насърчи изграждането на широколентова инфраструктура, която ще се използва от населението в населени места, които са бели зони на територията на общини от селските райони;

Целта на процедурата е да се изгради широколентова инфраструктура, която ще се използва от населението в населени места, които са бели зони на територията на общини от селските райони. Дейностите, допустими са финансиране, са свързани изграждане на широколентова инфраструктура за достъп от следващо поколение и осигуряване на активно оборудване за свързаност към облак (споделените информационни ресурси) на електронното управление в бели и/или сиви зони.

Чрез процедурата се цели да се насърчи социалното приобщаване, намаляването на бедността, насърчаване на икономическото развитие в селските райони чрез подобряване достъпа до информационни и комуникационни технологии, както и подпомагане на развитието на електронното управление съгласно Стратегията за развитие на електронното управление в Република България 2016 – 2020 г. и Национален план за широколентова инфраструктура за достъп от следващо поколение (Актуализиран национален план за широколентова инфраструктура за достъп от следващо поколение „Свързана България“) и Пътната карта за неговото изпълнение (Приложение – Мерки към актуализирания национален план за широколентова инфраструктура за достъп от следващо поколение към Актуализирания национален план за широколентова инфраструктура за достъп от следващо поколение), приети с Решение № 555 от 06 август 2020 г. на Министерския съвет на Република България.

Очакваните резултати от подкрепата се изразяват в:

* подпомагането на инвестициите в изграждането на широколентова инфраструктура в белите зони от селските райони; допълняемост с други инфраструктурни проекти в съответствие със Закона за електронните съобщителни мрежи и физическа инфраструктура;
* прилагането на решения за съвместно/споделено ползване на инфраструктура с цел намаляване на разходите за разгръщане на инфраструктурата за широколентов достъп от следващо поколение;
* Покриване на по-голям брой население, което ще се възползва от допустимите дейности, свързаност с общинския център.

В чл. 9б, т. 2 от Закона за подпомагане на земеделските производители е предвидено приема на документи и производството по разглеждането по подмярка 7.3. „Широколентова инфраструктура, включително нейното създаване, подобрение и разширяване, пасивна широколентова инфраструктура и мерки за достъп до решения чрез широколентова инфраструктура и електронно правителство“ да се провежда посредством Информационната система за управление и наблюдение на средствата от Европейските структурни и инвестиционни фондове (ИСУН) и по реда на Закона за управление на средствата от Европейските структурни и инвестиционни фондове (ЗУСЕСИФ). Съгласно чл. 26 от ЗУСЕСИФ, ръководителят на управляващия орган на програмата утвърждава за всяка процедура насоки и/или друг документ, определящи условията за кандидатстване и условията за изпълнение на одобрените проекти.

В проекта на Насоки се уреждат условията за кандидатстване за предоставяне на безвъзмездна финансова помощ и условията за изпълнение на проекти по подмярка 7.3. „Широколентова инфраструктура, включително нейното създаване, подобрение и разширяване, пасивна широколентова инфраструктура и мерки за достъп до решения чрез широколентова инфраструктура и електронно правителство“ от мярка 7 „Основни услуги и обновяване на селата в селските райони“ от ПРСР 2014 – 2020 г. В проекта на насоки е посочен допустимият за подпомагане кандидат, допустимите за подпомагане дейности, размерът на финансовата помощ, условията за допустимост към проектите и критериите за подбор.

В проекта на Насоки е предвидено да се обяви процедура чрез подбор на проектни предложения по подмярка 7.3. „Широколентова инфраструктура, включително нейното създаване, подобрение и разширяване, пасивна широколентова инфраструктура и мерки за достъп до решения чрез широколентова инфраструктура и електронно правителство“ от мярка 7 „Основни услуги и обновяване на селата в селските райони“ от ПРСР 2014 – 2020 г. с общ размер на средствата от 42 000 000 евро (82 143 600 лв.), които могат да бъдат предоставени за всички одобрени проектни предложения.

Критериите за подбор и методиката към тях във връзка с обявяването на настоящата процедура за подбор на проектни предложения бяха одобрени от Комитета за наблюдение на ПРСР 2014 – 2020 г. на заседание, проведено на 20 юли 2017 г. и писмена процедура проведена в периода 31 август – 18 септември 2018 г.

Условията на проекта на насоки се основават на разписаните и одобрени от Европейска комисия текстове в Програмата за развитие на селските райони 2014 – 2020 г. по подмярка 7.3. „Широколентова инфраструктура, включително нейното създаване, подобрение и разширяване, пасивна широколентова инфраструктура и мерки за достъп до решения чрез широколентова инфраструктура и електронно правителство“ от ПРСР 2014 - 2020 г. и на разпоредбите на правото на Европейския съюз. В проекта на насоки са включени и условия, гарантиращи предоставяне на финансова помощ за обосновани разходи, и минимизиращи риска от създаване на изкуствени условия за заобикаляне на правилата.

Проектът на насоки беше публикуван на електронната страница на Министерството на земеделието, храните и горите и на Единния информационен портал за обща информация за управлението на Европейските структурни и инвестиционни фондове: www.eufunds.bgза писмени възражения и предложения в съответствие с чл. 26, ал. 4 от ЗУСЕСИФ. Направените целесъобразни бележки и предложения са отразени.

**УВАЖАЕМА ГОСПОЖО ЗАМЕСТНИК-МИНИСТЪР,**

Във връзка с гореизложеното и на основание чл. 26, ал. 1 от ЗУСЕСИФ предлагам да издадете заповед за утвърждаване на насоки за кандидатстване по процедура чрез подбор по подмярка 7.3. „Широколентова инфраструктура, включително нейното създаване, подобрение и разширяване, пасивна широколентова инфраструктура и мерки за достъп до решения чрез широколентова инфраструктура и електронно правителство“ от мярка 7 „Основни услуги и обновяване на селата в селските райони“ от ПРСР 2014 – 2020 г.

**С УВАЖЕНИЕ,**

