**Приложение № 3 към Заповед № ………………………**

**Обява за откриване на процедура чрез подбор**

Управляващият орган на Програма за развитие на селските райони за периода 2014-2020 г. обявява процедура чрез подбор на проектни предложения по подмярка 7.3. „Широколентова инфраструктура, включително нейното създаване, подобрение и разширяване, пасивна широколентова инфраструктура и мерки за достъп до решения чрез широколентова инфраструктура и електронно правителство“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г.

Целта на процедурата е да се изгради широколентова инфраструктура, която ще се използва от населението в населени места, които са бели зони на територията на общини от селските райони;

Чрез процедурата се цели да се насърчи социалното приобщаване, намаляването на бедността, насърчаване на икономическото развитие в селските райони чрез подобряване достъпа до информационни и комуникационни технологии. Подпомагането на развитието на електронното управление съгласно Стратегията за развитие на електронното управление в Република България 2014-2020 г., Пътната карта за изпълнение на Стратегията за развитие на електронното управление в Република България 2016 – 2020 г. и Националния оперативен план за изпълнение на стратегически цели за изграждане на широколентов достъп в Република България.

Също така ще се подпомагане развитието на електронното управление съгласно приоритетите, заложени в Стратегията за развитие на електронното управление в Република България 2016 – 2020 г. и Национален план за широколентова инфраструктура за достъп от следващо поколение (Актуализиран национален план за широколентова инфраструктура за достъп от следващо поколение „Свързана България“) и Пътната карта за неговото изпълнение (Приложение – Мерки към актуализирания национален план за широколентова инфраструктура за достъп от следващо поколение към Актуализирания национален план за широколентова инфраструктура за достъп от следващо поколение), приети с Решение № 555 от 06 август 2020 г. на Министерския съвет на Република България.

Очакваните резултати от подпомагането се изразяват в подпомагането на инвестициите в изграждането на широколентова инфраструктура в белите зони от селските райони, допълняемост с други инфраструктурни проекти в съответствие със Закона за електронните съобщителни мрежи и физическа инфраструктура, прилагането на решения за съвместно/споделено ползване на инфраструктура с цел намаляване на разходите за разгръщане на инфраструктурата за широколентов достъп от следващо поколение,покриване на по-голям брой население, което ще се възползва от допустимите дейности, свързаност с общинския център.

Процедурата за предоставяне на безвъзмездна финансова помощ се осъществяват с финансовата подкрепа на Европейския земеделски фонд за развитие на селските райони и с национални средства. Общият размер на средствата, които могат бъдат предоставени по процедурата за всички одобрени проектни предложения възлиза на 42 000 000 евро (82 143 600 лв.)

Проектните предложения по процедурата могат да бъдат подадени от кандидата чрез попълването на уеб базиран формуляр за кандидатстване и подаване на формуляра и придружителните документи чрез Информационната система за управление и наблюдение на средствата от Европейските структурни и инвестиционни фондове за периода 2014 – 2020 г. (ИСУН 2020) с използването на Квалифициран електронен подпис (КЕП), на следния интернет адрес: <http://eumis2020.government.bg/>.

Кандидата може да задава допълнителни въпроси и да искат разяснения във връзка с Условията за кандидатстване до 3 седмици преди крайния срок за подаване на проектни предложения. Допълнителни въпроси могат да се задават само по електронната поща: [rdd@mzh.government.bg](mailto:rdd@mzh.government.bg), като ясно се посочва наименованието на процедурата за подбор на проекти.

Разясненията се дават по отношение на Условията за кандидатстване, не могат да съдържат становище относно качеството на проектното предложение и са задължителни за всички кандидати.

Пълният пакет документи по процедурата (Условията за кандидатстване, Условията за изпълнение и приложенията към тях) е публикуван на интернет адреса на Министерството на земеделието, храните и горите: [**www.mzh.government.bg**](http://www.mzh.government.bg) и на  Единния информационен портал за обща информация за управлението на Европейските структурни и инвестиционни фондове: [**www.eufunds.bg**](http://www.eufunds.bg/programen-period-2014-2020/operativni-programi-2014-2020/obyavi-za-nabirane-na-proektni-predlozheniya/item/15334-bg16rfop002-2-002-razvitie-na-upravlenskiya-kapatzitet-i-rastezh-na-msp)**.**

**Крайният срок за подаване на проектни предложения е ….. часа на ….. ….. 2019 г.**